

**LUMNICZER SÁNDOR KÓRHÁZ-RENDELŐINTÉZET**

**9330. Kapuvár, dr.Lumniczer Sándor u.10. Pf.34.**

***Tel.:96/596-500 Fax: 96/242-224***

***E-mail: titkarsag@lumniczerkorhaz.hu***



„ÉRBETEGEK MEKKÁJA: KAPUVÁR ®”



 **Iktatószám: K.1-2/2017**

**Tárgy: Adásvételi szerződés keretében laboratóriumi reagensek beszerzése részben készülékbiztosítással, részben a kórház saját tulajdonában lévő készülékekhez**

**KÉ.11721/2017**

Tisztelt Gazdasági Szereplők!

Tárgyi ügyben indult közbeszerzési eljárásban beérkezett kiegészítő tájékoztatás iránti kérelmeikre válaszunkat az alábbiakban adjuk meg:

1.Kérdés: A „Felhívást kiegészítő közbeszerzési dokumentum”-ban a III. rész: Vizeletvizsgálatok címszó alatti 1-es pontban szerepel: „1. Glukóz és ketontestek kimutatása vizeletből tesztcsíkkal”

A két nevezett két paraméter kimutatása történhet egy 2 paraméteres manuális tesztcsíkkal, vizuálisan értékelve, vagy ezen két paraméter kimutatását is a kihelyezett automata használatával gondolja megvalósítani a kiíró?

Válasz:

A nevezett két paraméter kimutatása történhet vizuálisan értékelve egy 2 paraméteres tesztcsíkkal, nem a kiírásban szereplő kihelyezett automata használatával.

2. Kérdés: A „Felhívást kiegészítő közbeszerzési dokumentum”-ban a III. rész: vizeletvizsgálatok címszó alatt a „A megajánlott automatával kapcsolatos minimális alapkövetelmény”-ben szerepel a kétoldalú számítógépes kommunikáció, mint követelmény.

Hogyan értelmezi a kiíró a kétoldalú kommunikációt, egy laboratóriumi kommunikációs program és a strip leolvasó célkészülék, konkrétan egy félautomata között?

Válasz:

A kétoldali kommunikáció értelmezése félautomata készülék esetén:

A félautomata képes legyen vonalkódos mintaazonosításra és a mérési eredmények online továbbítására a laboratóriumi kommunikációs programba.

3-4. Kérdés: A „Felhívást kiegészítő közbeszerzési dokumentum”-ban a X. rész: Kinikai-kémiai vizsgálatok (manuális) címszó alatti 5-ös sorban szerepel:

„2628D-Helicobacter AT meghatározás”

Ajánlatkérő elfogadja-e, ha a megajánlandó termék a Helicobacter AT kimutatásra alkalmas (cut off értékhez viszonyítottan a minta pozitív/negatív)?

Amennyiben valóban meghatározást (számszerű értéket) igényel az Ajánlatkérő, akkor jól értelmezzük-e, hogy a manuális vizsgálat címszó alatt olyan tesztet kíván használni, aminek kiértékeléséhez nincs eszköz igénye (reader, szoftver, stb.)?

Válasz:

A „2628D-Helicobacter AT meghatározása” a hatályos OENO törzslistában szereplő megfogalmazás. A kiíró elfogadja, ha a megajánlandó termék a Helicobacter AT kimutatásra alkalmas (cut off értékhez viszonyítottan a minta pozitív/negatív).

Kapuvár, 2017.09.08.

Tisztelettel:

Dr. Benedek Zoltán

 főigazgató

Kapják: Mindazon gazdasági szereplők, akik a felhívást kiegészítő közbeszerzési dokumentum átvételét regisztrációs lap visszaküldésével igazolták/igazolják.